
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
ՈՐՈՇՈՒՄ
….. ապրիլ 2020 թվականի N ….. Լ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՐՏԻ 31-Ի N 417-Լ ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածով ու 34-րդ հոդվածի 1-ին մասով՝ Հայաստանի Հանրապետության կառավարությունը որոշում է. 
1. Հայաստանի Հանրապետության կառավարության 2020 թվականի մարտի 31-ի «Կորոնավիրուսի տնտեսական հետևանքների չեզոքացման հինգերորդ միջոցառման շրջանակում տրամադրվող օժանդակության գործիքների կիրառման կարգը հաստատելու մասին» N 417-Լ որոշման մեջ կատարել հետևյալ լրացումները և փոփոխությունները. 
1) Որոշման 2-րդ կետը շարադրել հետևյալ խմբագրությամբ.
	«2. Սահմանել, որ Միջոցառման ֆինանսավորման և իրականացման պատասխանատու մարմին է համարվում Հայաստանի Հանրապետության պետական եկամուտների կոմիտեն:»,
	2) Որոշման Հավելվածի 2-րդ կետը շարադրել հետևյալ խմբագրությամբ.
	«2. Սույն կարգի իմաստով տնտեսավարող է համարվում ՀՀ տարածքում պետական գրանցում ստացած իրավաբանական անձը կամ հաշվառված անհատ ձեռնարկատերը, բացառությամբ՝ բանկերի, վարկային կազմակերպությունների, գրավատների, ապահովագրական ընկերությունների, արտարժույթի փոխանակման կետերի, արժեթղթերի առք ու վաճառքով զբաղվող կազմակերպությունների, ներդրումային կազմակերպությունների, ներդրումային ֆոնդերի, վիճակախաղերի և շահումով խաղերի կազմակերպիչների, ներդրումային ֆոնդերի կառավարիչների, վճարահաշվարկային կազմակերպութունների, ապահովագրական բրոքերների,  վարկային և ապահովագրական բյուրոների, պետական մասնակցությամբ բաժնետիրական ընկերությունների, պետական ոչ առևտրային կազմակերպությունների, համայնքային ոչ առևտրային կազմակերպությունների, պետական կառավարչական հիմնարկների, համայնքային կառավարչական հիմնարկների, հասարակական կազմակերպությունների, հիմնադրամների, հասարակական միավորումների, ոչ առևտրային կոոպերատիվների, կուսակցությունների։»,
3) Որոշման Հավելվածի 3-րդ կետում ավելացնել նոր պարբերություն` հետևյալ բովանդակությամբ.
«Աշխատողների թվաքանակը որոշվում է օրենքով սահմանված կարգով հարկային մարմին ներկայացված համապատասխան ամիսների «Եկամտային հարկի և սոցիալական վճարի ամսական» հաշվարկներում արտացոլված աշխատակիցների քանակի հիման վրա (այդ թվում` հաշվի առնելով նաև քաղաքացիաիրավական պայմանագրերով աշխատողների թվաքանակը):»
4) Որոշման Հավելվածի 4-րդ կետը շարադրել հետևյալ խմբագրությամբ.
«4.Տնտեսավարողների կողմից օրենքով սահմանված կարգով 2020 թվականի մարտ ամսվա համար «Եկամտային հարկի և սոցիալական վճարի ամսական» հաշվարկ ներկայացնելու օրվան հաջորդող 1 աշխատանքային օրվա ընթացքում, տնտեսավարողը ՀՀ ՊԵԿ հաշվետվությունների ներկայացման էլեկտրոնային համակարգից իր անձնական էջին ստանում է ծանուցում՝ Միջոցառման շահառու հանդիսանալու վերաբերյալ, եթե տնտեսավարողի կողմից 2020 թվականի մարտ ամսվա համար օրենքով սահմանված կարգով ներկայացված «Եկամտային հարկի և սոցիալական վճարի ամսական» հաշվարկում հայտարարագրված աշխատակիցների թվաքանակը և վերջիններիս գծով այդ հաշվարկով նշված եկամուտների (այսուհետ` հաշվարկված եկամուտների) մեծությունը, գերազանցում է (կամ հավասար է) հունվար և փետրվար ամիսների համար օրենքով սահմանված կարգով ներկայացված «Եկամտային հարկի և սոցիալական վճարի ամսական» հաշվարկներում հայտարարագրված աշխատակիցների թվաքանակը և հաշվարկված եկամուտների մեծությունը՝ հաշվի չառած 2020 թվականի մարտի 26-ից 2020 թվականի մարտի 31-ն ընկած ժամանակահատվածում աշխատանքի ընդունված աշխատակիցների թվաքանակն ու նրանց հաշվարկված եկամուտների մեծությունը, ինչպես նաև 2020 թվականի մարտի 26-ից հետո ներկայացված գրանցման հայտերում` 2020 թվականի մարտի 26-ին նախորդող ժամանակահատվածում աշխատանքի սկիզբ նշված աշխատակիցների թվաքանակն ու նրանց հաշվարկված եկամուտների մեծությունը:
Սույն կարգի իմաստով հաշվարկված եկամուտների մեծությունը հաշվարկվում է «Եկամտային հարկի և սոցիալական վճարի ամսական» հաշվարկում արտացոլված աշխատակիցների գծով [1.6], [1.7], [1.8], [1.9], [1.10] և [1.11] սյունակներում նշված եկամուտների հանրագումարով:
Սույն կարգի իմաստով 2020 թվականի հունվար և փետրվար ամսվա «Եկամտային հարկի և սոցիալական վճարի ամսական» հաշվարկներ են համարվում 2020 թվականի ապրիլի 1-ի դրությամբ հարկային մարմին ներկայացված համապատասխան հաշվետու ժամանակաշրջանների հարկային հաշվարկները, իսկ 2020 թվականի մարտ ամսվա «Եկամտային հարկի և սոցիալական վճարի ամսական»  հաշվարկ է համարվում մինչև 2020 թվականի ապրիլի 30-ը ներառյալ հարկային մարմին ներկայացված  համապատասխան հաշվետու ժամանակաշրջանի հարկային հաշվարկները:»:
4) Որոշման Հավելվածի 5-րդ կետում ավելացնել նոր պարբերություն` հետևյալ բովանդակությամբ.
«Սույն կետով սահմանված դիմումները (այդ թվում` ճշտված) կարող են ներկայացվել մինչև 2020 թվականի մայիսի 10-ը ներառյալ:»: 
5) Որոշման Հավելվածի 6-րդ կետում «ներկայացվում է գանձապետարան:» բառերից հետո լրացնել «Վճարման հանձնարարագրի ներկայացումը հավաստում է դրամաշնորհի տրամադրման քաղաքացիաիրավական պայմանագրի կնքման փաստը:» բառերը: 
6) Որոշման Հավելվածի 7-րդ կետի 3-րդ ենթակետից հանել «շահառուի բանկի անվանումը և» բառերը:
2.	Սույն որոշումն ուժի մեջ է մտնում հրապարակվելուց հետո՝ անմիջապես:


Հայաստանի Հանրապետության
վարչապետ	                                                                        Ն. Փաշինյան


             2020թ. Ապրիլ
                  Երևան	  
